40% din infecțiile din Londra sunt cauzate de Omicron.
Cazurile de infectare cu noua variantă de COVID se dublează la fiecare 2-3 zile, spune ministrul. Marea Britanie îndeamnă cetățenii să facă rapelul deoarece două doze de vaccin nu sunt suficiente.
Marea Britanie a anunțat luni că varianta de coronavirus Omicron se răspândește într-un ritm fenomenal și că acum reprezintă aproximativ 40% din infecțiile din Londra, astfel că oamenii ar trebui să își facă un vaccin de rapel deoarece cei dublu vaccinați sunt încă vulnerabili.De la depistarea primelor cazuri de Omicron la data de 27 noiembrie în Marea Britanie, premierul Boris Johnson a impus restricții mai stricte și a declarat duminică în fața națiunii că se apropie un val uriaș de infectări cu Omicron. Marea Britanie spune că dacă nu se iau măsuri ar putea exista un milion de persoane infectate cu Omicron până la sfârșitul lunii."Se răspândește într-un ritm fenomenal, ceva ce nu am mai văzut până acum, se dublează la fiecare două-trei zile în ceea ce privește infecțiile. Asta înseamnă că ne confruntăm cu un val de infecție, suntem din nou într-o cursă între vaccin și virus", a declarat ministrul Sănătății, Sajid Javid Javid, pentru Sky News.Lira sterlină a scăzut cu 0,4%, la 1,3225 dolari, în timp ce față de euro a rămas în general stabilă, la 85,29 pence.